SEACOM is 'n optiese vesel-onderwaterdatakabel wat Suid-Afrika met die wêreld verbind via die ooskus van Afrika. Dit is die eerste onderwaterkabel wat langs die ooskus van Afrika geïnstalleer word. Suid-Afrika is verbind met Europa via die weskus van Afrika met die SAT-2 en SAT-3/WASC onderwaterkabels terwyl dit met die ooste verbind is deur die SAFE onderwater optiese vesel-kabel. Die kabel is in diens gestel op 23 Julie 2009. Die SEACOM-kabel het landingspunte in die volgende lande: Ras Sidr naby Suez (Egipte) Djiboeti Mombasa, (Kenia ) Dar-es-Salaam, (Tanzanië) Maputo, (Mosambiek) Mtunzini, (Suid-Afrika) Toliary, (Madagaskar) Moembaai, (Indië) Seacom is ontwerp om diens te verskaf teen 1,28 Tbis•s-1 en kan met gemak onder andere TV-dienste, IPTV en internetdienste aan operateurs verskaf in die lande waarmee dit verbind is. In Suid-Afrika sal MTN, Vodacom en Neotel bandwydte by Seacom koop. Die totale lengte van die kabel is 17 000 km. Die kabel is deur Tyco Telecommunication geīnstalleer. Die projek kos sowat $600 miljoen (R4,5 miljard).